[{"text_idx": "#000000", "text": "Canllaw cam wrth ganCwestiynau cyffredinBlogY dystiolaethFor advice givers"}, {"text_idx": "#000002", "text": "Mae boeleri combi yn gweithio orau wrth wresogi\u2019r dw\u0302r sy\u2019n mynd i\u2019r rheiddiaduron i 60\u00b0C neu\u2019n is (gelwir hyn yn \u2018dymheredd llif\u2019)."}, {"text_idx": "#000003", "text": "Mae tymheredd llif mwyafrif y boeleri yn y Deyrnas Unedig wedi\u2019u gosod lawer yn uwch na 60\u00b0C (70-80\u00b0C yn aml)."}, {"text_idx": "#000004", "text": "Mae tymheredd llif o 60\u00b0C yn golygu y bydd eich boeler combi yn y modd cyddwyso. Pan mae eich boeler combi yn y modd cyddwyso bydd yn adfer gwres a fyddai fel arall yn cael ei golli, fel ei fod yn gweithredu\u2019n fwy effeithlon."}, {"text_idx": "#000014", "text": "Pam dylwn i osod y tymheredd llif i 60 gradd?"}, {"text_idx": "#000015", "text": "Gallwch roi cynnig ar dymheredd is na 60\u00b0C. Po isaf y gosodiad, mwyaf yr arbedion. Ceisiwch leihau\u2019r tymheredd eto fesul 5\u00b0C. Gallwch hefyd ostwng y tymheredd llif eto yn y gwanwyn a\u2019i gynyddu yn y misoedd oerach."}, {"text_idx": "#000016", "text": "Faint o arian fydda i\u2019n ei arbed?"}, {"text_idx": "#000017", "text": "Gallai aelwyd arferol arbed hyd at \u00a3112 y flwyddyn mewn costau ynni drwy addasu gosodiadau llif y boeler i 60\u00b0C neu\u2019n is."}, {"text_idx": "#000018", "text": "Rydym yn amcangyfrif y byddai aelwyd ganolig ei maint (treuliant nwy blynyddol o 12,000 kWh) yn lleihau ei threuliant nwy blynyddol 9.1% wrth ostwng tymheredd llif o 80\u00b0C i 60\u00b0C. Mae\u2019r arbediad hwn gyfwerth a\u0302 1,089 kWh o nwy, sydd, am 10.3c fesul kWh o nwy (cyfradd uned nwy y Gwarant Pris Ynni), yn \u00a3112."}, {"text_idx": "#000020", "text": "Pam fod fy rheiddiaduron yn oerach nag o\u2019r blaen?"}, {"text_idx": "#000021", "text": "Am fod y boeler yn gwresogi\u2019r dw\u0302r yn eich rheiddiaduron oddeutu 60\u00b0C, mae\u2019n bosib y byddant yn teimlo\u2019n oerach na chyn i chi ei newid. Mae hyn i\u2019w ddisgwyl \u2013 byddant yn parhau i wresogi\u2019ch cartref yn effeithiol ond gallai ystafelloedd gymryd ychydig yn hwy i gynhesu (gweler isod)."}, {"text_idx": "#000023", "text": "Am fod eich rheiddiaduron yn oerach, bydd eich cartref yn cymryd ychydig yn hwy i gynhesu. I nifer o bobl, ni fydd y gwahaniaeth hwn yn amlwg."}, {"text_idx": "#000024", "text": "Os byddwch yn teimlo bod eich ystafelloedd yn cymryd yn hwy i wresogi, gosodwch eich gwres i gychwyn 15-30 munud yn gynharach nag o\u2019r blaen. Er bod hyn yn lleihau cyfanswm yr arbediad gallwch ei gyflawni, bydd yn parhau i arbed ynni o\u2019i gymharu a\u0302 chadw\u2019r gosodiad tymheredd llif uwch."}, {"text_idx": "#000027", "text": "Os ydych eisoes wedi ceisio gosod eich gwres i gychwyn 15 i 30 munud yn gynharach nag arfer, gallwch geisio codi\u2019r tymheredd llif 5\u00b0C. Gadewch ef ar y gosodiad newydd hwn am ychydig ddyddiau i weld a fydd eich cyfforddusrwydd yn gwella. Gallwch barhau i wneud hyn hyd i chi ganfod tymheredd sy\u2019n gweithio ar eich cyfer chi a\u2019ch cartref."}, {"text_idx": "#000028", "text": "A ddylwn i fynd yn is na 60 gradd?"}, {"text_idx": "#000029", "text": "Gellir gwresogi nifer o gartrefi gyda thymheredd llif o 55\u00b0C neu\u2019n is. Po isaf y gosodiad, mwyaf yr arbedion."}, {"text_idx": "#000030", "text": "Ceisiwch leihau\u2019r tymheredd eto fesul 5\u00b0C. Gallwch hefyd ostwng y tymheredd llif eto yn y gwanwyn a dechrau\u2019r hydref (e.e. i 50\u00b0C) a\u2019i gynyddu yn y misoedd oerach. Darllen mwy am hyn yn ein postiad blog."}, {"text_idx": "#000032", "text": "Os oes unrhyw un ar eich aelwyd yn arbennig o ddiamddiffyn mewn tymereddau oerach, mae\u2019n bosib y byddwch yn dymuno gosod y tymheredd llif ychydig yn uwch na 60\u00b0C. Mae hyn am y gall tymheredd llif is achosi i rai ystafelloedd wresogi\u2019n arafach nag o\u2019r blaen."}, {"text_idx": "#000033", "text": "Ymhlith y cyflyrau y gallai hyn effeithio arnynt mae asthma, cyflyrau\u2019r galon, arthritis, osteoporosis a ffibromyalgia. Mae\u2019n bosib y byddwch am sicrhau bod rhywun ar eich aelwyd yn gallu codi\u2019r tymheredd llif os oes angen."}, {"text_idx": "#000038", "text": "Mae\u2019n gyflym, am ddim ac yn hawdd i\u2019w wneud. Gellir ei newid yn o\u0302l yn syth os oes angen, felly \u2018does dim i\u2019w golli o roi cynnig arni."}]